શ્રાવણ મહિનાના પ્રથમ સોમવારે આજે ગિરિ-તળેટી સ્થિત સુવિખ્યાત ભવનાથ મહાદેવ મંદિરના મહંત શ્રી તનસુખગિરિ બાપુએ જણાવેલ હતું કે રવિવારે 70 વર્ષ બાદ રવિ પુષ્ય નક્ષત્રમાં પાવનકારી શ્રાવણ માસનો પ્રારંભ થયો છે તે મંગલકારી સુયોગ છે. ભગવાન શંકરની પૂજા અર્ચનાનો આ મહિનો છે. ભવનાથ મંદિરમાં શિવ-પૂજા શરૂ થઈ ગઈ છે. આજે શ્રાવણના પ્રથમ સોમવારે સવારે પાંચ વાગે પ્રાત: આરતી બાદ ષોડશોપચાર પૂજન, શિવ-મહિમ અને રુદ્રાભિષેક તેમજ મહામૃત્યુંજય મહામંત્રના જપ શિવભક્તો કરશે. દિવસભર શિવજીની પૂજા-અર્ચના ચાલુ રહેશે સાંજે મહાઆરતી થશે.